ડ્રગ્સની આદત માટે માફિયાઓ દ્વારા સૌથી પહેલાં યુવાનોને ટાર્ગેટ કરવામાં આવે છે. હવે તો અમદાવાદ, સુુરત, વડોદરા અને રાજકોટ જેવાં મોટાં શહેરોના યુવાનો ડ્રગ્સની લતે ચડે તે માટે ચોક્કસ મોડસ ઓપરેન્ડી દ્વારા માફિયાઓ તેમને બંધાણી બનાવે છે. વટાણા જેવડી ચરસની ગોળી તૈયાર કરીને તેને સ્થાનિક ડ્રગ્સ ડિલર મારફતે યુવાનોને વેચવામાં આવે છે, જેનો ર૦૦થી રપ૦ રૂપિયા સુધીનો ભાવ વસૂલવામાં આવે છે. દારૂની લતે ચડી ગયેલા યુવાનો આસાનીથી ચરસ અને ડ્રગ્સના રવાડે ચઢી જાય છે. તેઓ ચરસ કે અફીણની નાની ગોળી બનાવીને સિગારેટમાં મિક્સ કરીને પીવામાં શાણપણ સમજે છે. વર્ષની વિદાય નજીક આવતાં હાલ તો આ ધંંધામાં ચાંદી ચાંદી છે. માફિયાઓ માટે નશીલા પદાર્થો આવા દિવસોમાં બ્લેક ગોલ્ડ સાબિત થઈ રહ્યા છે.